Diari Oficial de la Generalitat Valenciana


Sumari del DOGV 9382, del 13-07-2022 (2022/6612)

Extracte de la Resolució de 28 de juny de 2022, de la Conselleria d'Educació, Cultura i Esport, per la qual es convoquen subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, per a l'exercici 2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9382

Data del DOGV
:   13-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6612


Data del document
:   28-06-2022

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

Extracte de la Resolució de 28 de juny de 2022, de la Conselleria d'Educació, Cultura i Esport, per la qual es convoquen subvencions i assignacions econòmiques per a la realització d'activitats complementàries dirigides a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, per a l'exercici 2022. [2022/6612]  
  
BDNS (identif.): 638256.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/638256)  
  
Primer. Beneficiaris  
Podran sol·licitar aquestes subvencions i assignacions econòmiques els centres d'educació especial i les unitats d'educació especial ubicades en centres ordinaris, sostinguts amb fons públics de la Comunitat Valenciana, que hagen realitzat activitats complementàries per a l'alumnat, amb necessitats educatives especials, escolaritzat en els respectius centres.  
  
Segon. Objecte  
La present resolució té per objecte convocar, per a l'exercici 2022, en règim de concurrència competitiva, subvencions i assignacions econòmiques per a la realització d'activitats complementàries que afavorisquen el desenvolupament d'habilitats socials necessàries per a la integració de l'alumnat, amb necessitats educatives especials, escolaritzat en centres d'educació especial o en unitats específiques d'educació especial.  
  
Tercer. Bases reguladores  
Ordre 32/2016, de 12 de juliol, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió de subvencions per a la realització d'activitats complementàries per a l'alumnat escolaritzat en centres d'educació especial o en unitats d'educació especial ubicades en centres ordinaris sostinguts amb fons públics, publicada en el Diari Oficial de la Generalitat Valenciana número 7829, de 15 de juliol de 2016.  
  
Quart. Quantia  
El finançament de les quantitats assignades als centres docents públics, amb caràcter de despesa extraordinària de funcionament, s'abonarà amb càrrec al capítol II del 83.02.18.8702 programa 422.90 del pressupost de la Generalitat de l'any 2022, per un import global màxim de 100.000 euros.  
El finançament de les quantitats assignades als centres docents privats concertats i centres de titularitat de corporacions locals amb caràcter de subvenció, s'abonarà amb càrrec al capítol IV de la línia de subvenció S3154000 del 84.24.53.3848, programa 422.90, del pressupost de la Generalitat de l'any 2022, per un import global màxim de 25.000 euros.  
  
Cinqué. Termini de presentació de sol·licituds  
El termini de presentació de les sol·licituds serà de 15 dies naturals a comptar des de l'endemà de la publicació de la present resolució en el Diari Oficial de la Generalitat Valenciana.  
  
València, 28 de juny de 2022.- La consellera d'Educació, Cultura i Esport, p. d. (Resolució de 13.04.2022; DOGV 9328), la directora general d'Inclusió Educativa: Raquel Andrés Gimeno.